Að sögn RT mun Úkraína rannsaka fleiri hugsanlegar ástæður að baki flugvélaslyssins við Teheran sem kostaði 176 farþega lífið . Auk farþega frá Íran , Kanada , Úkraínu , Afghanistan , Bretlandi og Þýzkalandi voru á milli 10 – 17 Svíar um borð . Í Svíþjóð hefur utanríkisráðuneytið komið upp sérstökum lista til að finna út hverjir Svíarnir voru en sumir eru með tvenn ríkisföng . Teymi 45 rannsóknarmanna hefur farið frá Úkraínu til Teeheran til að rannsaka orsakir slyssins að sögn Washington Post . Oleksiy Danilov ritari úkraínska Öryggisráðsins segir að rannsakað verði „ hvort sprenging hafi orðið inni í flugvélinni vegna hryðjuverkaárásar “ , hvort flugvélin hafi rekist á dróna eða hvort eldflaug hafi verið skotið frá jörðu til að granda vélinni . Íranskir rannsakendur flugslyssins staðfesta að vitni sáu hvernig flugvélin logaði í loftinu og að hún hafi snúið við til lendingar án þess að senda út neyðarkall . Fljótlega eftir slysið kom sú skýring að um vélarbilun hafi verið að ræða en mörgum flugsérfræðingum finnst of snemmt að draga nokkrar ályktanir um orsakir slyssins . Flugvél sömu gerðar Ríkir neyðarástand á bráðamóttöku Landspítalans ?